Planum (geometria)
Vide etiam paginam discretivam: Planum (discretiva). Planum sive planities in geometria et ergo in mathematica est aequa duarum dimensionum superficies. Planum est in duabus dimensionibus comparatio proportioque puncti (nullius dimensionis), lineae (unius dimensionis), et spatii (trium dimensionum). Plana oriri possunt ut subspatia spatii cuiusdam dimensionis altioris, sicut parietes conclavis, atque ea sui generis exsistere possunt, ut in geometria Euclideana.